**อาร์ สยาม** (อังกฤษ: R-Siam) เป็นค่ายเพลงในเครือบริษัท อาร์เอส จำกัด (มหาชน) โดแยกตัวจากอาร์เอส โปรโมชั่น มาทำเพลงประเภทแนวเพลงลูกทุ่ง, หมอลำ, เพลงพื้นบ้าน และเพลงเพื่อชีวิต โดยได้เปิดตัวเมื่อวันที่ 6 ธันวาคม พ.ศ. 2544 ปัจจุบันเป็นค่ายเพลงย่อยของอาร์เอส มิวสิค

ประวัติ
-------

พ.ศ. 2544 สุรชัย เชษฐโชติศักดิ์ (เฮียฮ้อ) ผู้บริหารของค่ายเพลง อาร์เอส โปรโมชั่น ในขณะนั้น ได้มีแนวคิดที่จะแยกส่วนเพลงลูกทุ่งของค่าย ออกมาเป็นบริษัทย่อยต่างหาก เพื่อความสะดวกในการดำเนินธุรกิจ และสอดรับกับการแข่งขันของธุรกิจเพลงลูกทุ่งที่รุนแรงขึ้น จึงได้มีการจัดตั้ง **บริษัท อาร์ สยาม จำกัด** อย่างเป็นทางการ เมื่อวันที่ 6 ธันวาคม พ.ศ. 2544 โดยมี ศุภชัย นิลวรรณ (เณร) เข้ามาบริหารงานในตำแหน่งกรรมการผู้จัดการ

พ.ศ. 2547 หลังจากที่บริษัทอาร์เอส ได้เข้าเป็นบริษัทจดทะเบียนในตลาดหลักทรัพย์แห่งประเทศไทย และเปลี่ยนชื่อเป็น บริษัท อาร์.เอส.โปรโมชั่น จำกัด (มหาชน) จึงได้มีการแบ่งทีมเพลงในอาร์สยามออกเป็น 5 ยูนิต คือ

* **รักษ์ไทย** ดูแลโดย จิระวัฒน์ ปานพุ่ม
* **เพลงไชโย** ดูแลโดย เรืองยศ พิมพ์ทอง
* **มีดี เร็คคอร์ด** ดูแลโดย สนอง โสตถิลักษณ์ และ สร่างศัลย์ เรืองศรี (หนู มิเตอร์)
* **แคน เร็คคอร์ด** ดูแลโดย สุรสิทธิ์ แสงคำพระ
* **กระต่ายคู่** ดูแลโดย อ.มนต์ เมืองเหนือ

พ.ศ. 2548 บริษัท อาร์ สยาม จำกัด ยุบรวมกับบริษัทแม่ เป็นค่ายเพลง **อาร์ สยาม** โดยศุภชัย นิลวรรณ เป็น รองกรรมการผู้อำนายการดูแลงานเพลงลูกทุ่ง ของ อาร์.เอส.โปรโมชั่น และ กรรมการผู้จัดการค่ายเพลง อาร์ สยาม

พ.ศ. 2549 อ.มนต์ เมืองเหนือ ได้ลาออกจากบริษัท จึงได้มีการยุบยูนิตกระต่ายคู่ลง

พ.ศ. 2551 มีการปรับโครงสร้างภายในอีกครั้ง ตามแนวทาง Music Segmentation ของอาร์เอส จึงมีการยุบยูนิตแคน เร็คคอร์ด ยูนิตเพลงไชโย และยูนิตรักษ์ไทย แต่คงยูนิต มีดี เร็คคอร์ด ที่มีจุดแข็งอยู่ในส่วนเพลงลูกทุ่ง,เพื่อชีวิต สำเนียงใต้ ซึ่งได้กลายเป็นจุดเด่นของเพลงจากค่ายอาร์สยามไปด้วย

พ.ศ. 2552 ได้มีการตั้งยูนิต **ภูมิไท** ดูแลโดย สร่างศัลย์ เรืองศรี (หนู มิเตอร์) ในเดือนพฤษภาคม

1 กรกฎาคม พ.ศ. 2552 ได้มีการจัดทำสถานีทีวีดาวเทียม เป็นของตัวเอง โดยใช้ชื่อช่องว่า **สบายดี ทีวี**

พ.ศ. 2554 ได้มีการตั้งยูนิต **โฮมฮัก เรคคอร์ด** ดูแลโดย พิสิษฐ์ ฐิติธนพันธ์ (โต จรัล) จนกระทั่งปี พ.ศ. 2560 พิสิษฐ์ได้ลาออกจากอาร์สยาม เพื่อไปทำงานเพลงให้กับค่ายท็อปไลน์มิวสิก

1 กรกฎาคม พ.ศ. 2555 - 31 ธันวาคม พ.ศ. 2558 ได้มีการจัดทำสถานีวิทยุเป็นของตัวเอง ใช้ชื่อว่า **สบายดี เรดิโอ** ออกอากาศผ่านสถานีวิทยุเสียงจากทหารเรือ วังนันทอุทยาน กรุงเทพมหานคร คลื่นความถี่ FM 88.5 MHz (ปัจจุบันคลื่นนี้เป็นของ Goodtime Radio ในเครือช่อง 7 เอชดี)

1 กันยายน พ.ศ. 2560 ศุภชัย นิลวรรณ ได้ลาออกจากอาร์เอส และได้ไปเปิดบริษัทใหม่ในชื่อ NEN360 Entertainment

กลางปี พ.ศ. 2563 สบายดีทีวี ได้ยุติการออกอากาศลง และได้เปลี่ยนรูปแบบของช่องมาเป็น **อาร์เอส มอลล์ แชนแนล**

ศิลปิน
------

ดูเพิ่ม: รายชื่อศิลปินจากอาร์ สยาม

อ้างอิง
-------

แหล่งข้อมูลอื่น
---------------

* 
* 
* อาร์สยาม : fanpage
* อาร์ สยาม ที่อินสตาแกรม
* อาร์สยาม : youtube
* อาร์สยาม : twitter

| * ด
* ค
* ก
อาร์เอส |
| --- |
| บุคลากรสำคัญ | 
* สุรชัย เชษฐโชติศักดิ์ (ประธานเจ้าหน้าที่บริหาร)
* พุทธ อภิวรรณ (ผู้อำนวยการฝ่ายข่าวช่อง 8)

 |  |
| อาร์เอส มิวสิค | 
* โรสซาวด์
* กามิกาเซ่
* อาร์ สยาม
* บริคเอ็นเตอร์เทนเมนต์
* คูล มิวสิค
* แฟช

 |
| อาร์เอส มัลติมีเดีย | 
* ช่อง 8
* คูลฟาเรนไฮต์

 |
| อาร์เอส ฟิล์มเวิร์คส์ | 
* คูล พิคเจอร์ส
* อาวอง แอนิเมชั่น

 |
| ธุรกิจในอดีต | 
* *ซันบ็อกซ์*
* *อาร์เอสฟิล์ม*
* *ดาราเดลี่*

 |
| ดูเพิ่ม | 
* รายชื่อศิลปิน
* รายชื่อคอนเสิร์ต
	+ ช็อต ชาร์จ ช็อก ร็อก คอนเสิร์ต
	+ แกรมมี่ อาร์เอส คอนเสิร์ตส

 |